APROBACIÓN DO PADRÓN DO QUINTO BIMESTRE DE 2023 DAS TAXAS DE ABASTECEMENTO, SUMIDOIRO E DEPURACIÓN DE AUGAS RESIDUAIS, REPERCUSIÓN DO CANON DA AUGA.
OUTRAS ENTIDADES —  — Consorcio para a Xestión do Ciclo Urbano da Auga do Louro (Recadación, 27/11/2023)

Pola Presidencia do Consorcio, en virtude das competencias delegadas polo Comité Directivo do Consorcio de Augas do Louro (BOPDEPO núm.81/29-04-2019) aprobouse o Padrón das taxas pola prestación do servizo de abastecemento domiciliario de auga potable e pola prestación do servizo de sumidoiros e depuración de augas residuais do Consorcio para a xestión do ciclo urbano da auga do Louro e o canon da auga da Xunta de Galicia, correspondentes ao 5º Bimestre de 2023. O Padrón exporase ao público nas oficinas do Consorcio no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular ante o Comité Directivo recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). Contra a repercusión, no seu caso, do canon da auga ou saneamento da Xunta de Galicia, poderá interpoñerse reclamación económico–administrativa ante o órgano económico administrativo da Comunidade Autónoma de Galicia no prazo dun mes dende a publicación deste anuncio no BOP. De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das Taxas indicadas, correspondente ao 5º Bimestre de 2023, será 10 DE DECEMBRO DE 2023 ATA O 10 DE FEBREIRO DE 2024, ámbalas dúas datas inclusive, tendo en conta que a data límite de ingreso será o día 10 de FEBREIRO de 2024 no horario de caixa de cada entidade bancaria colaboradora. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: No caso de perda do devandito instrumento o obrigado ó pagamento poderá, ata o día 10 de febreiro de 2024, obter un duplicado nas oficinas do Consorcio situadas na Rúa Autovía, nº 84, Petelos-Tameiga (Concello de Mos), Rúa Antonio Palacios, nº 5 (Concello de o Porriño), Rúa Pontevedra, nº 27 (Concello de Salceda de Caselas), Rúa Coruña, 10 (Concello de Tui). Os contribuíntes que non reciban nos seus domicilios os instrumentos de ingreso, poderán solicitalos ata o 10 de febreiro de 2024 nas Oficinas do Consorcio para a xestión do ciclo urbano da auga do Louro, posto que a non recepción do recibo non exonera da obriga de pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Dito procedemento executivo, no caso do canon da auga ou saneamento será levado a cabo pola consellería competente en materia de facenda da Xunta de Galicia. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará nas Oficinas do Consorcio para a xestión do ciclo urbano da auga do Louro. Documento asinado dixitalmente á marxe.